
ll^uanta  sint  impedimenta  quantaeque  difficultates,  quae 
medico  tironi,  dissertationem  inauguralem  conscripturo, 
offerantur,  neminem  «fugit.  Modo  enim  materiem  sibi  eli- 
git adeo  vulgarem  atque  tritam,  ut  nec  sibi  nec  aliis 
operae  pretium  facere  videatur,  modo  argumentum  de- 
sumtum  tantam  doctrinae  vel  experientiae  ubertatem  re» 
qoirit , ut  vires  tali  operi  impares  sint,  modo  denique 
materies  adeo  ampla  est,  ut  ejus  expositio  dissertationis 
1 inauguralis  fines  longe  excedat.  Pensitatis  omnibus  his 
difficultatibus,  quum  dissertationis  scribendae  officium  mihi 
injungeretur,  animum  adverti  ad  rem,  quae  primo  quidem 
obtuitu  levioris  momenti  esse  videtur  praetereaque  a scri- 
ptoribus eruditissimis  omni  ex  parte  ventilata  est,  atta- 
men nonnulla  offert  minime  plane  illustrata,  ergo  medi- 
tationem aliquam  requirentia,  qua  juvenile  ingenium  ex- 
I icetur.  Nimirum  de  graviditatis  signis  disserere  propo- 


sui,  qua  in  re  virorum  quidem  illustrissimorum  auctori- 
tatem  secutus  sum,  passim  tamen,  oblata  opportunitate 
meam  ipsius  sententiam  de  majore  aut  minore  lllorun 
signorum  dignitate  paucis  apponere  non  dubitavi  lt; 
Sancto  majorum  mori  et  institutionibus  aeademicis  tnesa 
tis  fecisse  arbitror.  Leetoremque  benevolum  enixe  rogo 
ut  qualecunque  hoc  opusculum  indulgenter  excipiat  e! 
quae  excusatione  haud  digna  in  eo  invenerit,  virium  ini 
becillitati  imputet. 


DE  GRAVIDITATIS  SIGNIS, 
p ' - ’ ^ 

[Omnes  medici  obstetricii,  vel  peritissimi,  tam  nostri 

quam  superiorum  saeculorum,  ingenue  fatentur,  in  exer- 
:enda  arte  obstetricia  nonnunquam  casus  sibi  occurrisse, 
in  quibus  de  graviditate  vel  affirmanda  vel  neganda  du-- 
bii  haeserint,  aut  quorum  exitus  fuerit  talis,  ut  diagnosis, 
quam  certam  atque  indubitatam  habuissent,  refutaretur. 
'Provocans  ad  horum  virorum  testimonia,  quae  vix  quis- 
quam  impugnabit,  asserere  haud  dubito,  criteria  gravidita- 
tis omnia,'  quae  in  primo  ejus  dimidio  observantur,  ad- 
modum esse  incerta,  plurima  vero  eorum,  quae  in  altero 
dimidio  apparent,  eatenus  ambigua,  quatenus  ex  eorum 
defectu  nequaquam  de  graviditate  deficiente  concludere 
liceat.  Inficias  autem  eundum  non  est,  diagnosin  gravi- 
ditatis opera  virorum  meritissimorum,  quos  nostra  aetas 
hdit,  ut  Laennec,  Lejumeau  de  Kergaradec, 
Kluge,  Jacquemin,  multo  certiorem  atque  evidentiorem 
redditam  esse,  unde  factum  est,  ut  multos  casus  nunc  re- 

cte  dijudicemus,  in  quibus  diagnosis  priori  aevo  in  sus- 
penso relinquenda  fuit.  Neminem  tamen  artis  obstetri- 
ciae gnarum  tantae  indulgere  arrogantiae,  vel  eum  potius- 

* v ' 

in  modum  desipere  arbitror,  qui  vel  in  difficillimis  casi- 
bus verum  sese  cogniturum  affirmet,  aut  litterarum  ar- 
tiumque incrementa  nostro  tempore  eum  gradum  obti- 
nuisse dicat,  ut  hac  parte  error  non  amplius  committL 
queat.  Etiamsi  concedam,  multis  in  casibus  ambiguis  me- 
dico ipsi,  utpote  vel  rei  ignaro  vel  non  satis  attento,  cul- 
pam irrogandam  esse,  quod  verum  haud  eruatur,  tamea 
nequeo,  quin  sententiam  supra  pronunciatam  defendam,) 
omnia  graviditatis  signa  magis  minusve  fallacia  esse.’ 
Quod  ut  demonstrem,  signa  graviditatis,  quae  perhibentur; 

'.i  / 

singula  pertractabo  et  quantum  quodque  eorum  ad  con- 
firmandam graviditatis  diagnosin  valeat,  aut  quam  anceps 
sit,  ergo  rejiciendum,  exponam. 

Graviditatis  signa  in  subjectiva  et  objectiva  di-i 
vido.  De  illorum  dignitate  vix  addendum  aliquid  mih 
videtur,  quoniam  nemo  sana  mente  sensuque  praeditus: 
ignorat,  multo  plus  fidendum  esse  iis,  quae  ipse  percipit 
quam  quae  ab  aliis  sibi  traduntur  et  ne  recte  quidem 
semper  describuntur,  aut  figmentis  nonnunquam  corrum 
puntur.  Altera  tamen  parte  haud  diffiteor,  multa  signo1 
rum  objectivorum  parvi  aestimanda  esse,  quum  partim 

»•  \ 

aliis  causis,  a graviditate  prorsus  abhorrentibus,  evocari 

aossint,  partim  sensus  ipsi  nosmet  interdum  fallant. 

‘ ' ' - ' ’ •'  \ 

Signa  subjectica  per  se,  ut  jam  adnotavi  paene  omni 
dignitate  destituuntur,  quippe  quae  levem  tantum  suspi- 
cionem nobis  suppeditent,  non  plane  tamen  repudianda 

» 

sunt,  quoniam  signis  objectivis,  si  cum  iis  consentiunt, 

' 14 

anajorem  firmitatem  conciliant. 

Maxime  autem  vilipendenda  sunt  ea  signa  subjectiva, 

i 

iquae,  ut  nonnulli  scriptores  asserunt,  coitum  foecundum 
indicant  et  in  eo  esse  dicuntur,  ut  mulieres  post  concu- 
bitum magna  cum  libidine  exercitum  leves  horrores  cum 

i 

i aestu  fugace  alternantes,  dolores  ventris  tendentes  et  mo- 
lestos, totius  corporis  tremores,  dysphoriam  et  languorem 
accusent,  desiderio  teneantur,  femora  committendi  alterum- 
que  alteri  superimponendi,  denique  effusionem  seminis 
virilis  ex  genitalibus  vel  nullam,  vel  solito  minorem,  ani- 

l * 

inadvertant.  Contra  enim  haec  adnotanda  sunt:  primo 
omnia,  quae  retulimus,  unumquemque  coitum  excipere 
possunt  5 deinde  mulieres  raro  tantum  attentionis  sibi  im- 
pendunt, ut  illa  bene  observent;  tum  pudor  nativus  im- 
pedit medicum,  quominus  haec  interroget,  mulierem,  quo- 
minus sua  sponte  ea  patefaciat;  denique  exempla  mulie- 
res, coitum  sese  exercuisse  ignorantes,  praegnasse  te- 
stantur. 

Signum  notissimum,  quod  jam  antiquitus  princeps 

conceptionis  criterium  habebatur  et  etiamnum  primam: 
graviditatis  suspicionem  movet,  sed  magnam  requirit  pro- 
videntiam, ne  medicus  in  errorem  sese  trahi  patiatur,  in: 
menstruationis  suppressione  cernitur.  Hoc  signum  qui-, 
dem  fiducia  eatenus  indignum  nou  est,  quatenus  in  uni- 
versum  statuere  licet,  mulierem  ceterum  sanam,-  quam 

s . , • ; 

coitum  exercuisse  scimus,  si  menses  antea  regulares  sine- 
causa  quadam  manifesta  sueto  tempore  non  fluxerint,  con- 
cepisse.  Caveat  tamen  medicus,  ne,  si  catamenia  ali-: 

» . 1 ~ 'V 

quando  defecerint,  imprimis  ubi  de  puella  alias  pudica  agi-i 
tur,  graviditatis  suspicionem  statnn  concipiat  aut  temere: 
pronunciet.  Magnus  enim  est  numerus  causarum,  quae 
purgationem  menstruam  reprimere  possunt.  Haud  rare 
etiam  medico  accidit,  ut  aegrotantes,  si  ex  iis  morbi  cau- 
sam quaerat,  responsum  edere  nequeant,  quod  rem  dilu- 
cidet. Eadem  de  menstruationis  suppressae  causis  adno- 
tanda  sunt;  perfrigeria  quaelibet,  imprimis  partium  sexua- 
lium, animi  pathemata  vehementiora,  diaeta  perversa,  nu- 
trimentorum debitorum  defectus,  corporis  labores  gravio- 

l 

res  in  fluxum  menstrualem,  profusae  secretiones  aliorunv 
organorum,  morbi  exanthematici,  morbosa  conditio  ipsius 
uteri  aut  vaginae,  multa  denique  alia,  quae  enumerare 
longum  est,  menstruationis  introitum  legitimum  prohibere 
queunt.  Objicere  quidem  licet,  menstruationis  suppressio- 
nem aliis  causis  exortam  plerumque  valetudinem  univer-  :» 

\ . t 


f 

;ani  vario  modo  turbare,  quae  objectio  facile  eo  eleva- 

ur,  quod  graviditas  etiam  turbatae  valetudinis  symptomata 

, ' \ 

nferre  solet.  Inter  lactationem  quoque  menses  plerum-  1 2 

y v ***■  - «. 

que  deficiunt,  verumtamen  exempla  haud  rara  sunt,  quae 
nulieres  hac  in  periodo  concipere  posse  argumentantur. 
Altera  parte  experientia  docet,  orta  conceptione  men- 

h V . 

struam  purgationem  posse  persistere.  Omnes  fere  autores, 

.i,  ' . • ■ » 

qui  hac  de  materia  disseruerunt,  inter  alios  Roederer  (1) 
et  van  Swieten  (2),  multa  hujusmodi  exempla  tradi- 

Iderunt,  imo  casus  commemorarunt,  in  quibus  menstrua- 

i v 

itio  per  totam  reliquam  vitam  deficeret,  inter  graviditatem 
vero  locum  haberet.  Silentio  quoque  praetereundum  non 
'est,  puellas  admodum  juvenes,  nondum  menstruatas,  in- 
terdum concipere.  Quae  si  omnia  meditamur,  Tacile  nobis 

persuadebimus,  menstruationem  suppressam  signum  incer- 

/ 

tissimum  esse  et  fallacissimum,  quod  ad  innumeros  erro- 
res nos  seducet,  si  ex  eo  de  conceptione  exorta  conclu- 
dere, aut,  si  menses  fluere  pergant,  alia  tamen  graviditatis 
signa  satis  certa  adsint,  diserte  negare  velimus,  mulierem 
praegnare. 

i ’ 

Haud  minus  fallacia  signa  habenda  sunt,  quae  ex 
nervorum  systematis  perturbationibus  desumuntur.  Inter 
baec  praecipue  numerandus  est  vomitus,  qui,  si  aliis 


(1)  Roeilerer  elementa  art,is  olislet.  Cap,  VII. 

(2)  Van  Swieten  comnientar.  Vol.  XIII. 

signis  supervenit,  si  jejuno  ventriculo  exoritur  saepiusque. 
repetitur,  omnino  graviditatis  suspicionem  movere  potest.: 
Verumtamen  vomitus  non  solum  jejuno  ventriculo,  sed 
etiam  coena  assumta  accedit.  Mulieres  repente  nau-. 
seam  et  fastidium  accusant,  sed  evacuatis  ventriculi, 
contentis,  quibus  interdum  sanguis  immixtus  est,  mul-i 
tum  sese  levatas  sentiunt.  Quum  autem  vomitus  nor: 
solum  multorum  morborum  symptomata  exhibere,  sed  sin-: 
gulatim  quoque  menostasias  comitari  soleat,  ita  quidem 

t 

ut  his  in  casibus  nonnunquam  pro  vicaria  purgatione^ 
menstrua  possit  haberi,  nemo  non  iritelligit,  haud  multum 
fiduciae  in  eo  collocandum  esse.  Huc  accedit,  quod  non- 
nullae graviditates  absque  omni  vomitu  decursum  suum, 
absolvunt. 

Eadem  fere  ratione  alia  signa,  exaltatam  aut  aliena. 

r 

tam  nervorum  sensibilitatem  indicantia,  dijudicanda  sunfc 
ut  cephalalgiae,  odontalgiae  multique  alii  dolores,  qu 
rheumaticam  indolem  habere  videntur,  vertigines,  lipothy^ 
miae,  inquies  totius  corporis,  agrypnia,  horrores  aestu 
fugace  excepti,  animi  temperies  mutata,  sensuum  halluci: 
nationes,  cupiditates  peculiares,  seu  idiosyncrasiae,  mul 
tae  aliae  affectiones,  quas  silentio  praetermittam. 

Nonnulli  scriptores  etiam  salivationem  quandoqm 
occurrere  dicunt,  id  quod  H ip po cra tes  (1)  adnotavitif 
(1)  Hippocratis  Op.  omnia  edid.  Kiihn  Vol.  III.  p.  8. 


13 


imo  P.  Frank(l)  symptomatibus  constantibus  eam  ad- 
aumerare  videtur,  nam  »quantam«  inquit,  »salivae  copiam 
mulieres  inter  graviditatem  deperdunt!"  Causam  in  sym- 
pathica necessitudine  ponit,  quae  inter  glandulas  saliva - 
iles,  mammas,  ovaria,  uterum,  ventriculum  et  tubum  inte- 
stinalem intercedat. 

Huc  etiam  illud  pertinet,  quod  gravidae  plerumque 
=sensum  quendam  molestum  pulsationis , aut  tensionis  aut 
plenitudinis  mammam  conqueruntur,  quem  dolores  ictus- 
que fugaces  versus  papillas  comitantur.  Etsi  sympathicae 
illae  affectiones,  praecipue  junctae  cum  signis,  quae  vel 

•supra  commemoravi,  vel  infra  commeborabo,  aliquam 

\ \ 

0 - 

graviditatis  suspicionem  movent,  tamen  nunquam  certis 

ejus  criteriis  adnumerandae  sunt.  Primum  enim  haud 

( * 

raro  aliis  causis  morbificis,  non  exaltationi  systematis 
nervorum  conceptione  inductae,  originem  debent;  deinde 
' valetudo  universa  multarum  gravidarum  ne  leviter  quidem 
turbatur;  tum  apud  eas,  quae  jam  antea  statu  mOrboso 
detinebantur,  nonnunquam  conceptio  locum  habet,  quo  fit, 
ut  nemo  dirimere  queat,  quaenam  symptomata  niorbo  priori, 
quaenam  irritationi  nervorum  graviditate  exortae  impu- 

Oxoctcu  ev  yaax^t  f^orxriv,  E<fr[ktv  eXl  totj  xqoguxox)  icrjjouort., 
xcu  uqxotLEvcu  wX^atiPccvELV  filaoivot  yivovTou  xal  xaxotrt- 
Tot,  non  xatjdiwy^uoTj  /UEcrai,  nai,  XTvaJii^ouaiy. 

- (1)  P.  Frank  de  curand,  lioinin,  morb.  §,  495.  et  491. 

tanda  sint.  Silentio  autem  praetermittendum  non  est,t 
symptomata  illa  sympathica  aliquanto  plus  dignitatis  ob- 

‘ s \ 

tinere,  si  apud  multiparas  occurrant,  his  enim  in  casibus 
comparatio  praesentium  phaenomenorum  cum  iis,  quae 
priores  graviditates  comitabantur,  ad  eruendam  diagnosin 
confert.  Sub  his  tamen  errores  haud  semper  vitantur; 

, s I t , 

dum  enim  alia  dictorum  phaenomenorum  adsunt,  alia 
deficiunt,  saepe  de  statuenda  graviditate  dubitationes  mo- 
ventur et  a morbo  quodam  symptomata  illa  derivantur. 

Ultimum  signum  subjectivum,  cujus  mentionem  hic: 
facio  et  quod  plerumque  agmen  reliquorum  claudit,  quo- 
niam quarto  demum  aut  quinto  graviditatis  mense  appa-i 
rere  solet,  in  motibus  infantis  matri  percipiendis  cernitur; 
Diffitendum  non  est,  hocce  signum  multo  pluris,  quam. 

v I ^ 

reliqua  enumerata,  existimandum  esse,  imprimis  si  a niul- 
tipara  perhibetur.  Nihilominus  evidentia  ei  deroganda 
est,  quoniam  innumera  traduntur  exempla,  quibus  foeini- 

* i > % 

nae,  vel  multiparae,  propterea  quod  motus  infantis  sese 
sentire  opinabantur,  de  graviditate  persuasissimum  habe-1 

bant  et  fallebantur.  Testem  facio  Petrum  Frank(l) 

# 

cujus  auctoritatem  omnes  agnoscunt.  Ex  hujus  scri- 
ptis afferam  locum,  quo  de  difficultatibus,  graviditatem 
ab  uteri  hydrope  discernendi,  disserit:  «Motus  infautis.- 


/ 


(1)  P,  Frauk  de  curanti,  horum,  inorb.  §.  744. 

mquit,  quos  gravidae  percipiunt,  quamquam  multum  di- 
^litatis  tribuere  iis  debemus,  tamen  efficere  nequeunt,  ut 
Jiagnosis  graviditatis  basi  firmae  superstruatur,  quoniam, 
;i  ab  eo  discedas,  quod  motus  non  semper  tam  eviden- 

es  sunt,  ut  mulier  ne  minimum  quidem  de  iis  dubitare 

* * ....  * 
oossit,  nonnunquam  motus  flatuum  tubo  intestinali  inclu- 

iorum,  nee  non  spasticae  constrictiones,  subjectivum  illud 
«ymptoma  eo  gradu  excitare  queunt,  ut  mulieres,  quae 
jaepius  jam  partum  ediderunt,  decipiantur.»  Inter  cau- 
sas motuum  illorum,  qui  infantis  esse  videntur,  praeter 
supra  dictas  ea  quoque  referri  potest,  quod  exaltata  sy- 
stematis nervorum  actio,  qualis  apud  hystericas  mulieres 
nvenitur,  illos  saepe  imitatur,  imo  pulsationes  aortae  ab- 
lominalis  quandoque  similem  fallaciam  inducunt. 

Haec,  sufficiant  de  signis  graviditatis  subjectiyis;  gra- 
lum  faciam  ad  objectiva,  quae  quidem,  quum  admodum 
nimerosa  sint,  certo  ordine  exponam,  prout  sensibus  va- 
riis percipiuntur,  nimirum  visu,  tactu,  auditu, 
j Quod  ad  signa  pertinet  oculis  percipienda,  plurimis 
:n  casibus  faciem  gravidarum  mutationes  quasdam  subire 
videmus , e quibus  analogia  duce  de  graviditate  conclu- 
dimus. Oculi  languidi  evadunt,  altius  subsidere  videntur, 
palpebrae  inferiores  annulis  coerulescentibus  cinguntur ; 
?enae  pallescnnt  et  eollabuntur,  aut  ruborem  saturatum 
circumscriptum  offerunt,  qualis  in  phthisi  pulmonum  in- 


cipiente  observari  solet;  vultus,  amisso  vigore  debito  e- 

> " i ^ 

alacritate,  apathiam  et  relaxationem  quandam  ostendiii 

. N 

Quanquam  Hippocrates  (1)  scribit:  „xvovoav  yvvcdxt 
Tjv  pi]  alio  yivooaxjjg,  iv  rovtca  yvcoaeig'  oQwvrcu  'oi  6q,&ur 
pol  edxvcphot  xul  xodorsQoi  xou  tu  l.evxu  rw  oy&cdfiui- 
ovx  trjv  q-vGiv  rrjg  XsvxotrjTog , d).).a  TishmrsQU  (faivo: 
icu,“  tamen  vix  quisquam  dirimere  audebit,  utrum  illa 
mutationes  ab  orta  conceptione,  an  a causis  morbificn 
sint  derivandae. 

i 

Aliquanto  plus  ponderis  tribuendum  est  phaenomeni 

, 1 \ i 

ad  quod  jam  Hip  p ocrates  (2)  animum  attendit,  im 
cujus  ex  praesentia  aut  defectu  de  sexu  foetus  concli 
dendum  esse  putat  — maculas  innuo  cutaneas,  quibi; 
nomen  chloasmata  impertimus.  Maculae  istae  geni 
ratim  partes  corporis  non  vestitas  obsident,  singulatii 
frontem,  genas,  collum,  manus,  colorem  pallido -flavui. 
viridescentem,  fuscum,  interdum  nigrum , pollicis  aut  pa 
mae  latitudinem  exhibent  maximamque  partem  plana 
sunt.  Quandoque  non  multo  post  conceptionem,  saepit 
autem  per  ultimos  graviditatis  menses  occurrunt  et  at 

» 

(1)  Hippocratis  Opera  omnia  edid.  Kiihn.  Vol.  II 

pag.  7.  ' i ' 

(2)  Hippocratis  Opera  omnia  edid.  Kiihn  Vol.  I' 

pag  8.  f'o<rai  tv  yacnqc  ejcoucrai  eqpijXiv  fsri  totj  xqoauxt 
i<rxou<nv,  aqqtv  xvovcnV  ocrou  6s  svxqoovacu  6icup.tvov( 
ptpw  ws  iXctoxovMj  xvovclv. 

[uanto  post  puerperium  evanescere  solent.  Huc  accedit 

f' 

nutatio  coloris,  quam  areolae  mammarum  experiuntur, 
itpote  quae  pro  capillorum  et  cutis  colore  vario  differat, 
najorem  minoremve  intensitatem  exhibeat  et  procedente 
raviditate  augeatur. 

Ilohl(l)  quoque  saturiorem  lineae  albae  coloratio- 
lem  signum  graviditatis  proprium  in  plurimis  saltem  ca- 
ibus  a se  observatam,  perhibet,  imo,  tam  huic  confi- 
lens  phaenomeno,  quam  maculis  cutaneis  magis  minusve 
videntibus,  Hippocratis  exemplo  sexum  foetus  satis 
udacter  auguratur,  multos  apponens  casus,  in  quibus  ex 
lisce  signis  recte  se  judicasse  affirmat;  idem  vero,  non 
limium  fidei  iis  habendum  esse,  fatetur.  Porro  major 
aturatio  coloris  ephelidum  et  naevorum  maternorum  in- 
er  signa  graviditatis  relata  est.  Verum  tamen  ad  falla- 
iam  horum  signorum  probandam  sufficere  videtur,  ut 
nodum  intueamur,  quo  dictae  cutis  mutationes  explicari 
olent  — sanguis  nempe,  retentis  catameniis  carbogenio 
dirutus,  abundantiam  ejus  in  aliis  locis,  maxime  in  cute, 
leponere  putatur  ; ceterum  illae  cutis  mutationes  haud 


aro  deficiunt. 

Signum  haud  constans, 


(1)  Holit  die  gelrurtshillll, 
'«ile  26. 


ergo  incertum,  saepe  tamen 
Explora tion.  Halle  1834  Th.  2, 

obvium,  colli  tumescentiam  habeo,  quatn  P.  Frank(l) 
a sanguinis  versus  glandulam  thyreoideam  congestione, 
retentis  menstruis  exorta,  derivat  et  Thyreophyma  fu- 
gax appellat,  quoniam  intrante  menstruatione  aut  partu 
absoluto  sua  sponte  desinit. 

Praeter  areolarum  colorationem  saturiorem  antea 
adnotatam  mammae  varias  easque  manifestas  mutationes 
offerunt.  Natura  enim  haec  organa  in  graviditatem  pau- 
latim  ad  functionem  adaptat,  cui  postero  tempore  provi- 
dere debent,  excitat  et  largiorem  humorum  affluxum  iis 
suppeditat,  quo  fit,  ut  vasa  eorum  lactifera  magis  evol*! 
vantur  et  ad  secretionem  fluidi,  quod  in  lac  tandem  mu-: 
tatur,  incitentur.  Huic  interno  processui  externa  mam. 
marum  forma  respondet:  manifesta  enim  capiunt  incre 
menta,  ergo  majorem  assequuntur  ambitum  et  magis  nia- 

i 

gisque  ad  hemisphaeriorum  similitudinem  accedunt;  vena 
mammarum  evidentius  pellucent,  papillae  magis  elevan 
tur.  Quibusdam  in  casibus  e mammarum  papillis  fluidum 
lactis  sero  simile  aut  sua  sponte  aut  levi  pressione  pro 
fluit,  vel  exstillat.  Non  paucae  tamen  inveniuntur  mu 
lieres,  quarum  glandulae  mammariae  pariter  atque  papil 
lae  totam  per  graviditatem  tam  exiguo  gradu  evolvuntui 
ut  ipsae  infantem  uberibus  suis  nutrire  nequeant,  qua 


(1)  P.  Fran 


k de  curanti,  hom.  morb.  §.  800. 

uidem  res,  etiamsi  pressioni,  vestitu  mulierum  inepto 
nimisque  stricto  inductae,  multum  culpae  inculpamus,  ta- 
Hien  haud  satis  dilucidata  est.  Porro  unumquodque  ir- 
itamentum  in  uterum  agens,  sive  sanguine  menstruali  in 
odent  retento,  sive  alia  quadam  causa  morbifica  efficia^ 
ur,  per  sympathiam  supra  memoratam,  quae  inter  mam- 

nas  uterumque  intercedit,  mutationes  illarum  ante  dictas 

/ 

uferre  potest.  Praeterea  apud  nonnullas  mulieres  ab 
ana  graviditate  ad  alteram  non  modo  mammarum  evo- 

i T ' 

utio,  verum  etiam  lactis  secretio  locum  habet.  Denique 
xemplis  satis  multis  comprobatur,  non  modo  virginum 
n tactarum,  sed  quoque  infantium,  imo  virorum  mammas 
»raeter  normam  evolutas,  si  premantur,  interdum  lac  edere, 
dontgomery  (1)  medicorum  animos  ad  singulare  pliae- 
lomenon  in  mammarum  areolis  obvium  attendit,  quod 
ude  ab  exordio  graviditatis  usque  ad  ejus  finem  sese 
observasse  tradit  ideoque  signum  graviditatis  proprium 
tabet.  «Areolarum , inquit,  superficies,  uominatim  ea 
tars,  quae  a papillarum  basi  proxime  abest,  folliculis 
(glandulosis  obsidetur  et,  quum  hi  promineant,  inaequalis 
redditur;  numerum  folliculorum  inter  duodecim  et  viginti 
variare,  elevationem  pollicis  partem  decimam  sextam  ad 

(1)  Btonlgomery  die  Lelire  ron  den  Zeiclien,  Ersclieim.n- 
?en  und  der  Dauer  der  menscl.liclien  Scliwangerscl.aft,  tibersetzt 
Von  Dr-  SclMvann,  Bonn  1839,  Seite  72, 

octavam  adaequare"  scribit.  Simul  Montgomery  per- 
git, cutis  has  partes  investiens  turgida,  mollior  magisque 
succulenta,  quam  vicinarum  partium,  invenitur,  dum  eo- 
dem tempore  in  utraque,  praecipue  si  feminae  fuscos  ca-; 
pillos  atque  oculos  habent,  maculae  rotundae  numerosae 
aut  loca  variegata  coloris  pallidioris  apparent,  quae  su 
per  partem  extra  areolam  positam  per  circuitum  polliciti 
et  quod  excurrit,  diffunduntur  et  speciem  praebent,  tau: 
quam  color  guttis  multis  in  hancce  partem  illapsis  ex- 
stinctus sit.  Fatetur  quidem  auctor,  hocce  phaenomenoi 
haud  apud  omnes  feminas,  ergo  non  constans,  depre 
hendi,  attamen  provocans  ad  testimonia  medicorum  ob 
stetriciorum  inclitorum  patriae  suae,  pluraque  exempl 
argumentorum  loco  afferens,  diserte  contendit,  ex  eju 
praesentia  semper  de  conceptione  exorta  posse  conclud 
Kilian  in  praefatione,  quam  versioni  praemisit,  adnota  I 
mutationes  illas  mammarum  a Montgomery  observata 
minime  tanta  excellere  dignitate,  quantam  auctor,  ceterui 
meritissimus,  iis  adscribat.  Ut  verum  fateamur,  obsei 
vatio  illa  per  experientiam  non  omnino  confirmari  vidt 
tur,  si  enim  confirmaretur,  medici  obstetricii  patriae  nc 
strae  qui,  cognitionis  sublimioris  studio  ducti,  omnia  a 
artem  pertinentia  probe  colunt,  plus  ponderis  ei  tribm 
rent.  Ceterum  illa  observatio,  si  forte  confirmetur,  sei 
tentiam  meam  supra  appositam  refutare  non  valet. 

Duo  sequuntur  signa  graviditatis,  plane  quidem  con- 
tantia,  neutiquam  vero  certa  et  indubitata  — nimirum 
mplitudo  et  plenitas  totius  regionis  pelvinae,  quae,  quum 
is  vitalis  uteri  exaltata  conceptione  inducta  cum  vicinis 
^artibus  communicetur,  adaucto  sanguinis  versus  has  par- 
es affluxu  et  uberiore  adipis  depositione  efficitur;  deinde 
entris  tumescentia  magis  magisque  increscens,  quam  ute- 
us,  in  dies  amplificatus  et  integumenta  abdominis  ex- 
pandens, producit.  Communis  autem  experientia  docet, 
;asdem  mutationes  haud  raro  apud  mulieres  non  prae- 
gnantes occurrere,  partim  nempe  apud  eas,  quae  hydrope 
iscite,  aut  tumore  in  ipsa  abdominis  cavitate  posito,  aut 
/iscus  aliquod  occupante,  laborant,  partim  apud  eas,  qua- 
*um  repressa  catamenia  aetate  provectiore  massae  adipo- 
sae depositione  sarciri  videntur. 

Hisce  adjunguntur  mutationes,  quas  umbilicus  in  va- 
riis graviditatis  periodis  experitur,  quippe  qui  initio  ple- 
rumque magis  retrahi,  sub  medium  tempus  complanari, 
sub  finem  demum  protrudi  soleat;  has  autem  mutationes 
quocunque  ventris  tumore  effici  posse,  nemo  non  in- 
telligit. 

Non  raro  apud  praegnantes,  praesertim  in  ultima 
graviditatis  periodo  oedemata  satis  ampla  venasque  vari- 
cosas tam  pedum  et  crurum,  quam  labiorum  pudendi, 
exoriuntur.  Qui  tumores,  quum  pressione  majore,  quam 

uterus  amplificatus  in  venam  saphenam,  pudendam  exter- 
nam venasque  iliacas,  aut  in  vasorum  truncos  principes' 
exserit,  illustrari  queant,  facile  intelligimus,  unam  quam- 
que causam,  qua  vasa  corporis  simili  ratione  compriman- 
tur, illas  conditiones  inducere  posse. 

Ultimum  signum  visibile,  quod  recentiore  aevo  prae- 
sertim Kluge  et  Jacquemin  attentione  dignissimum 
habent,  cernitur  in  tunicae  mucosae  vaginae  atque  por- 
tionis vaginalis  colore  coerulescente,  faecis  vinosae  hauc 
absimili,  quem  adhibito  speculo  vaginali  cognoscimus 
Auctores  varii,  qui  observationes  circa  liocce  phaenome 
non  instituerunt,  de  ejus  dignitate  non  consentiunt,  ali1 
enim  in  unaquaque  graviditate  occurrere,  alii  contra  plu: 
ribus  in  casibus  desiderari  asserunt.  Si  in  causam  in 
quirimus,  quae  dictam  vaginae  conditionem  efficiat,  no: 
aliam  invenimus,  quae  majore  probabilitate  statui  possit 
quam  sanguinis  major  impetus  versus  hanc  partem,  ad 
aucta  ejus  irritatione  concitatus.  Quodsi  haec,  qua 
supponimus,  vera  sunt,  nemo  sententiam  eorum  vitupera 
bit,  qui  illam  coloris  mutationem  tunicae  vaginalis  mucc 
sae  aliis  systematis  uterini  irritationibus  originem  deber 
posse,  judicant.  Quum  autem  disquisitiones  hujus  phar 
nomeni  nondum  ad  finem  perductae  sint,  equidem  dign 
tatem  ejus  neque  defendere  neque  denegare  audeo,  mu 
tos  vero,  si  opus  est,  auctores  afferre  possum,  quorui 

(Tata  opinionem  meam  in  opusculi- hujus  exordio  pro- 
unciatam  tuentur. 

Altera  classis  ea  signa  objectiva  complectitur,  quae 
actu  percipiuntur,  de  quibus  nunc  disseram. 

Quemadmodum  mammae  earumque  papillae  plenio- 
'os  atque  magis  evolutae  oculis  conspiciuntur,  ita  muta- 
iones  earum  manu  explorante  etiam  cognoscuntur;  prae- 
terea in  iis  evidentius  singulas  partes  glandulosas  et  du- 
ctus lactiferos,  funiculorum  tenuium  instar  ad  papillam 
(decurrentes,  sentimus.  Verum  his  etiam  signis  eadem 
fallacia,  quae  visibilibus  mammarum  mutationibus,  inest, 
id  quod  supra  dictis  probatur,  quae,  ne  saepius  eadem 
repetam,  hic  silentio  praetermittam. 

Omissis  phaenomenis,  quae  ad  singulas  quasque  gra- 
viditatis periodos  pertinent  et  ex  quibus  permultis  in  ca- 
sibus tempus  satis  certo  determinari  potest,  generalia  tan- 
tum de  mutationibus,  quae  tactu  observantur,  exponam. 

Visibiles  abdominis  atque  umbilici  mutationes  mani- 
bus etiam  cognoscuntur.  Quod  ad  harum  mutationem 
pertinet,  ea  meditanda  sunt,  quae  supra  adnotavi. 

Plerisque  in  casibus,  nisi  mulieris  insolita  obesitas 
aut  nimia  integumentorum  abdominalium  tensio  impedi- 
mentum offerat,  inde  a quarto  graviditatis  mense  ad  ejus 
finem  usque  fundum  uteri  instar  tumoris  rotundi  atque 
duri  per  ventris  tegmenta  sentire  possumus.  Interea  coi- 

lectiones  sanguinis  aut  seri,  tumores  vel  excrescentiae  cu- 
jusvis  generis  in  uteri  cavitate,  non  raro  hoc  viscus  eo- 
dem modo  ut  foetus  ei  insidens  expandunt  saepeque  im- 
pediunt, quominus  medici  explorantis  manus  causam  di- 
stinguat, qua  uteri  extensio  efficiatur.  Alii  etiam  tumo- 
res in  ventris  cavitate  exorti  uterique  gravidi  formam 
imitantes,  nonnunquam  dignoscentem  medicum  ad  errores 
seducunt. 

Quum  uteri  parietes  novissimis  graviditatis  mensibus: 
expansionem  maximam  experiantur,  sub  qua  uterus,  prae- 
sertim si  liquoris  amnii  copia  exigua  est,  non  amplius  so- 
litam formam  servat,  sed  ad  partes  corporis  foetalis  stri- 
ctius applicatur,  saepe  hoc  tempore  unam  alteramve  in- 
fantis partem  per  integumenta  abdominis  tangere  valemus,' 
etsi,  non  omnem  abesse  fallaciam,  prope  pensitare  de- 
bemus. 

Quemadmodum  motus  infantis,  quos  mater  percipit,;, 
ambiguum  graviditatis  testimonium  offerunt,  ita  nihil  est; 
quod  dicto  criterio  manibus  medici  explorantibus  sese 
offerenti  plus  dignitatis  tribuere  nos  jubeat,  dummodo  ab 
eo  discedamus,  quod  signa  objectiva  multo  majorem,, 
quam  subjectiva,  fidem  merentur.  Eaedem  nimirum  cau- 
sae, quibus  ipsae  mulieres  decipiuntur,  motus  infantilibus  - 
similes,  manibus  percipiendos,  efficere  possunt;  imo  tradi- 
tum legimus,  nonuullas  mulieres  longiore  exercitatione 

trtem  addiscere,  motus  infantis  imitandi.  Quod  autem 
julto  magis  dignitatem  hujus  criterii  restringit,  in  eo  est, 
uod  casus  nonnunquam  occurrunt,  in  'quibus  motus  in- 
mtiles,  quamvis  a matre  evidenter  sentiantur,  manibus 
xplorari  nequeunt,  id  quod  exempli  gratia  in  hydrope 
scite,  cum  graviditate  conjuncto,  haud  raro  evenit. 
)nandoque  autem  motus  infantis  adeo  exigui  sunt,  ut 
eque  a matre  neque  a medico  percipiantur,  quod  facil- 
ime  erroribus  nos  irretire  potest. 

Manifestae  etiam  et  singulares  mutationes  sunt,  quas 
jartium  sexualium  internarum  exploratione  detegimus. 
Tam  partes  ambientes,  quam  organa  genitalia  externa  ma- 
orera  plenitatem  atque  turgorem , quam  statu  normali, 
exhibent  j tunica  vaginae  mucosa  magis  rarefacta  et  suc- 
culenta, temperies  ejus  solito  major  invenitur,  quae  qui- 
dem phaenomena  non  modo  pro  varia  mulierum  consti- 
ntione  differre  solent,  verum  etiam  aliis  ex  causis  pro- 
ficisci possunt. 

Prout  graviditatis  periodus  vel  haec  vel  illa  exstat, 
iportio  uteri  vaginalis  alias  atque  alias  mutationes  exhibet. 
In  prima  nimirum  periodo,  qua  uterus  in  pelvim  magis 
descendit,  locum  aliquanto  inferiorem,  quam  statu  normali 
tenet,  quo  fit,  ut  digito  explorante  facilius  eam  attingas. 
Quodsi  vero  utero,  continuo  incremento  ad  majorem  am- 
bitum evecto,  pelvis  cavitas  non  amplius  sat  spatii  prae- 

bet,  itaque  adscensus  ejus  ad  locum  superiorem  evenit, 
portio  quoque  vaginalis  uteri  ita  assurgit,  ut  quandoque 
per  vaginam  difficillime  aut  nullo  modo  sentiatur.  Ini 
ultima  autem  graviditatis  periodo  iterum  demittitur,  pro- 
pterea  quod  uterus  gravidus  pondere  suo  maximo  depri 
mitur.  Tela  portionis  vaginalis,  quo  magis  graviditas  ac 
finem  provehitur,  eo  rarior,  mollior,  spongiosior  redditur 
quemadmodum  igitur  haec  pars  apud  virgines  coni  dm 
rioris  et  prominentis  instar  per  vaginam  sentitur,  ita  ho 
tempore  peripheria  ejus  non  sine  difficultate  dignoscitur 
imo  explorandi  minus  peritum  plane  effugit.  Quacurj 
parietum  rarefactione  et  emollitione  oris  uteri  mutati' 
exoritur;  quum  enim  hoc  orificium  alias  rimae  transvei 
sae  formam  exhibeat  et  vix  apicem  digiti  extremum  in  j 
mitti  patiatur,  nunc  rotundum  evadit  et  minus  atque  m ; 
nus  impedit,  quominus  totus  digitus  inseratur.  Collui  | 
uteri,  quod  diutissime  formam  normalem  servat,  sub  m< 
dium  graviditatis  tempus  palullatim  explanari  incipit,  qu<i 
niam  partes  constituentes  ejus  expanduntur  et  formanc 
foetus  involucro  impenduntur,  quo  fit,  ut  ultimo  gravid| 
tatis  mense  nonnisi  tuber  exiguum,  vel  margo  aliquan  i 
elevatus  orificii  uteri  externi  supersit.  At  vero  mutation 
descriptae  morbis  uteri  quoque  effici  possunt  et  in  gr  j 
viditate  extrauterina,  rarius  quidem  occurrente,  ne  n tj 
nima  quidem  illarum  partium  mutatio  observatur. 

Non  raro  exploratione  per  vaginam  instituta  vel 
inc  vel  illam  infantis  partem  tangimus,  pro  varia  gravi- 
tatis periodo  magis  minusve  mobilem,  nunquam  autem 
rrto  dirimere  possumus,  utrum,  quod  sentimus,  pars 
-letalis  sit,  an  tumor  in  utero  exortus.  Alia  hujus  si- 
ni fallacia  in  eo  cernitur,  quod  in  plurimis  quidem  sed 
on  in  omnibus  casibus  partes  foetales  tactu  perci- 

iuntur. 

Denique  animum  ad  ea  signa  advertam,  quae  auditu 
obis  suppeditantur.  Duo  praecipua  signa,  attentionem 
iostram  merentia,  huc  pertinent,  quorum  unum,  nimirum 
jerceptio  ictuum  cordis  foetalis  dicrotorum,  eatenus  cer- 
um  criterium  haberi  potest,  quatenus,  si  observatur,  gra- 
nditas mulieris  extra  omnem  dubitationem  ponitur,  alterum 
/ero,  scilicet  pulsatio,  qua  sanguinis  circuitus  per  uterum 
gravidum  in  placenta  efficit,  eam  ob  causam  ambiguum 
esse  solet,  quod  cum  aliorum  vasorum  pulsantium  stre- 
pitu confundi  potest.  Quum  autem  medicorum  obstetri- 
ciorum opiniones  de  hocce  signo  admodum  dissentiant, 
ergo  futurum  tempus  dirimere  debeat,  quantum  fiduciae 
in  eo  collocandum  sit,  meum  non  est,  certi  aliquid  de  eo 
judicare.  Hoc  tamen  nemo  diffitebitur,  auscultationem  ea- 
tenus mancam  existimandam  esse  in  cognoscenda  gravi- 
ditate, quatenus  primo  graviditatis  tempore,  quo  omnia 
signa  maxime  incerta  et  ambigua  sunt,  nihil  auxilii  nobis 

affert.  , Ceterum,  si  neutrum  signorum  antea  dictorum 
auscultando  percipimus,  tamen  certo  asserere  non  licet, 
graviditatem  abesse,  quoniam  foetu  demortuo  illa  signa 
evanescunt. 

Proinde  nostro  etiam  aevo  inter  pia  desideria  per-: 
tinet,  ut  signum  detegatur,  quod  per  omnes  graviditatis 
periodos  certum  atque  indubitatum  sit j sperare  forsan  Ii-, 
cet,  fore,  ut  chemia  analjtica,  vel  mieroscopicae  disquisi-: 
tiones,  quae  recentiori  tempore  diagnosticen  haud  medio- 
criter  illustrarunt,  pio  desiderio  illi  satisfaciant. 

VITA:; 

L- 

Georgius  Augustus  Fridericus  Guido 
ichulze  Stendaliis,  oppido  Palaeomarchiae,  die  XXIII 
nensis  Aprilis  a.  h.  s.  decimo  septimo,  patre  Ludo- 
ico  Schulze,  res  criminales  dirigente,  quem  jam  diu 
norte  ereptum  lugeo  semperque lugebo,  matre  Guil  elma 
! gente  Triest,  quam  adhuc  vivam  pia  mente  veneror, 
;enitus,  confessioni  evangelicae  addictus  sum.  Maxi- 
nopere  a me  laudandus  et  praedicandus  est  amor  et 
>enevolentia  Caroli  Buettner,  patris  secundi  caris- 
simi, quem  deus  optimus  maximus  mihi  per  longam  all- 
iorum seriem  salvum  conservet. 

Primis  litterarum  elementis  in  schola  civica  Solt- 
quellensi  imbutus  gymnasium  ejusdem  urbis,  quod  tunc  ' 
directore  clarissimo  Danneil  florebat  et  etiam  nunc 
floret,  usque  ad  annum  MDCCCXXXIX  frequentavi, 
ibique  litteris,  quae  ad  studia  academica  viam  muniunt, 
navavi.  Testimonio  maturitatis  instructus  eodem  anno 
almam  hancce  Berolinensem  academiam  adii,  et  ab  111. 

T west en,  tunc  temporis  Rectore  magnifico,  in  civium 


academicorum  numerum  receptus,  ab  111.  Hecker,  ma 
xime  spectabili  medicorum  ordinis  Decano,  medicina 
studiosis  adscriptus  sum.  Per  annum  dimidium  medici 
nae  disciplinis  operam  dabam. 

His  autem  viris  Berolini  magistris  usus  sum: 

111.  J.  Mueller  de  anatomia  universa  et  orga 
norum  sensuum;  111.  Schlemm  de  osteologia;  Ili 
Hecker  de  emtyclopaedia  et  methodologia  medier 
Cei.  Do  ve  de  physice 5 111.  Trendelenburg  d 

logice. 

Deinde  almam  universitatem  Bounenseui  petii,  ul 
ab  111.  Goldfuss  civium  academicorum  numero  adser 
ptus,  disserentes  per  unum  semestre  audivi:  111.  Goldi 
fuss  de  zoologia;  111.  Treviranus  de  botanice;  11 
Noeggerath  de  mineralogia;  111.  May  er  de  physiolc 
gia.  In  alma  universitate  Halensi,  ab  111.  Gruber  i 
academicorum  civium  numerum  receptus,  per  quatuor  s<? 
mestria  hasce  praelectiones  frequentavi : psychologiam  apu 
111.  Hinrichs;  chemiam  experimeutalem  apud  111.  S teii; 
bergj  materiam  medicam  apud  111.  Friedlander;  pathe 
logiam  et  therapiam  tam  generalem  quam  specialem  apud  li 
Kruk  en  bergj  chirurgiam  et  akiurgiam  apud  111.  Bh 
sius.  Duces  mihi  fuerunt:  111.  dAltou  in  cadaveribi 
rite  secandis;  111.  B Iasius  in  arte  fascias  chirurgici 
rite  applicandi  et  in  operationibus  ophthalmiatricis.  C1 
nicas  exercitationes  medicas  et  chirurgicas  frequenta 
apud  111.  Krukenberg  et  111.  Blasius.  j 

Deinde  iterum  ad  hanc  almam  petii  Fridericianao 


i per  annum  studia  medica  persecutus  sum.  His  in- 
fui scholis:  111.  Kluge  de  arte  obstetricia;  111.  J. 
ueller  de  anatomia  pathologica;  111.  Hecker  de  me- 
linae historia.  In  exercitationibus  practicis  duces  mihi 
erunt  in  clinico  medico  111.  Schoenlein  et  Cel.True- 
edt;  in  clinico  chirurgico  et  ophthalmiatrico  111.  Ju eng- 
>n;  in  clinico  obstetricio  111.  Kluge.  Praestantissimi 
c non  experientissimi  viri,  Stumpf,  rebus  medicis  in 
gione  tormentaria  praefecti , quo  duce  nunc  chirurgus 
ilitaris  stipendia  mereo,  benevolentiae  ac  disciplinae  gra- 
isimo  sernper  recordabor  animo. 

His  omnibus  viris,  optime  de  me  meritis,  gratias 
lblice  ago  quam  maximas,  pioque  animo  sernper  habebo. 

Jam  vero  tentaminibus,  tam  philosophico  quam  me- 
co,  atque  examine  rigoroso  rite  superatis,  spero  fore, 
t dissertatione  thesibusque  rite  defensis,  summi  in  medi- 
na  et  chirurgia  honores  in  me  conferantur. 

THESES.  1 


1.  Nulla  pleuritis  sicca. 

2.  Pulsus  parvus  venaesectionern  non  excludit. 

3.  Placenta  est  pulmo  foetalis. 

4.  In  inflammatione  vis  vitalis  non  est  adaucta. 

5.  ,Cujus  sexus  foetus  in  utero  sit,  cognoscere  non  pos 
sumus. 

